GINISIS 


Ya Paghinang na Diyos ka Kalibotan 


s 1 79YWani ya tigbeet nga sinogdan ka 
1 paghinang ka tibolos kalibotan. Ya Diyos 
anikay minhinang ka kalibotan. Na, kawandini 
pen wara pen matigmel ya lopa. Podo sapa daw 
waray kapawa. Kamhan ya Ispirito na Diyos 
mimpasingedsinged iza ka salapati kay 
nagalepadlepad iza dizan ka hopaw na sapa. 
Pagkadogay kaiza minlaong ya Diyos nga 
anhinang hao ka kapawa. Kamhan 
impamelagbelag naiza ya kadeglem daw kapawa. 
Ya kapawa inngaranan naiza ka Aldaw. Ya 
kadeglem inngaranan naiza ka Kahabzen. 
Kamhan minlaong iza nga madazaw ini. Na, ani 
iza ya toong hinang ka isang aldaw. 
6pagkakamhan minlaong ya Diyos nga 
anhinang hao ka azihanan na hangin. 
71mpabelag naiza ngandaked daw ngar imbaba ya 
sapa. Kamhan natoman di matood ya sogo na 
Diyos. ŝYa azihanan na hangin inngaranan na 

Diyos ka Katahawtahawan. Ani iza ya toong 
hinang ka ikadowang aldaw. 

9 pagkakamhan minsogo ya Diyos ka mga sapa 
baba ka katahawtahawan nga magtipon kamo. 
Lomogwa ya sagitnanan. Kamhan natoman di 
matood ya sogo na Diyos. 10ya sagitnanan 
inngaranan na Diyos ka Lopa. Ya mga sapa nga 
namagtipon di inngaranan naiza ka Dagat. 
Kamhan minlaong iza nga madazaw ini. 

11xamhan minlaong ya Diyos nga Lopa, 
magpatobo ko kaini nga tanan kalasi nga 
sagbet daw tanem daw liwaan nga mamonga. 
Somanay kamo dini ka lopa. Kamhan natoman di 
ya sogo na Diyos. 12Minlaong iza nga madazaw 
ini. 13Na, ani iza ya toong hinang ka 
ikatolong aldaw. 

14-19 pagkakamhan minlaong ya Diyos nga 
anhinang hao ka mga lati daked ka 
katahawtahawan. 10 Kamhan minhinang iza ka 
dowang ka lati. Ya dakola ani magahari ka 
aldaw. Inngaranan naiza ka Sega. Ya isa 
magahari ka kahabzen. Inngaranan naiza ka 
Bolan. Minhinang disab iza ka mga bitoon kay 
dazaw magpapawa sirang tanan ka kalibotan. 
Antimaan siran disab ka elet na mga aldaw daw 
ya mga toig daw ya timpo dini ka kalibotan. 
Kamhan minlaong iza nga madazaw di iton. Na, 
ani iza ya toong hinang ka ikaopat nga ka 
aldaw. 

20-23gamhan minlaong ya Diyos nga Sapa, 
taeden mo ya tanang kalasi nga bohi mo. 

Minlaong isab iza nga Manokmanok, taeden mo. 
Manlepad kamo daked ka katahawtahawan. 
Kamhan minlaong iza nga madazaw ya hininang 
nao. Na, ani iza ya toong hinang ka ikalimang 
aldaw. 

24 kamhan inhinang na Diyos ya tanang 
kalasi na mga ihazep daw ihalas. 22 Kamhan 
minlaong iza nga madazaw ya hininang nao. 

26-28 Kamhan minlaong ya Diyos nga 
anhinang hao ka tao angay kanami. Kamhan 
minhinang iza ka amaama daw babazi. Kamhan 
minlaong ya Diyos kaniran nga pagpakadazaw 
di kamo ka kamazong kaminzeen. Somanay kamo 
pagtaed. Maghari kamo ka lopa. Maghari disab 
kamo ka mga isda daw mga manokmanok daw ya 
tanang kalasi na mga ihazep daw ihalas. 

29-31gamhan minlaong ya Diyos ka tao nga 
impanhatag di nao kamazo ya tanang mga tanem 
nga may binhi daw ya tanang bonga na liwaan 
dazaw may kamazong makaen. Impanhatag di nao 
ya kasamsamanan para ka mga ihazep daw ihalas 
daw ya mga manokmanok. Kamhan minlaong ya 
Diyos nga madazaw ini. Ani iza ya toong 
hinang ka ikaenem nga ka aldaw. 


1-3pagkaikapitong aldaw mimpahimlay di 
2 ya Diyos kay kamhan di ya toong paghinang 
ka kalibotan daw ya toong paghinang ka mga 
betang, dini ka kalibotan. Minlaong iza nga 
ini nga aldaw panaranginan o kay mahal ihi ka 
mga iba nga aldaw. 

Si Adan daw si Iba 

INa, ya paghinang na GINOONG Diyos ka tao 
ani ini. Mingkawa iza ka lopa. Kamhan 
intigmel naiza iton. Kamhan inhinang naiza 
ya amaama. Pagkakamhan inhozop naiza ya 
irong-na amaama. Kamhan minhingas di ya lawas 
na amaama. 

8pagkakamhan minhinang ya GINOONG Diyos 
ka tamnanan dizan ka inngaranan nga Idin. 
Kamhan in-alad naiza ya tamnanan. INa, 
mimpatobo disab ya GINOONG Diyos ka mga 
kalasi na liwaan nga madazaw pagselengan daw 
madazaw kon kanen. Na, dizan ka tenga na 
tamnanan may isang ka liwaan nga makaen nga 
makabohi. Dizan disab ka tenga na tamnanan 
may isang ka liwaan nga makahatag ka kinabohi 
daw ya liwaan nga makahatag ka kahagdamanan 
ka madazaw daw maonga. Kamhan in-ated naiza 
ya amaama dizan ka Idin. 

15-17X)a, impabilin na GINOONG Diyos ya 
amaama dizan ka tamnanan dazaw bantazan 
naiza ya tamnanan. Kamhan minsogo ya GINOONG 
Diyos ka amaama nga komaen mo ya mga bonga na 
mga liwaan dakoza ka tamnanan piro ya liwaan 
nga makahatag ka kahagdamanan kon ono ya 
madazaw daw maonga diri ko magkaen kaiton nga 
bonga kay kon kanen mo mapatay gazed iko. 

18-20pagkakamhan minlaong ya GINOONG 
Diyos nga diri kon madazaw ya kahimtang na 
amaama kay waray iba naiza. Anhinang pen hao 
ka iba nga tao. Kamhan mingkawa iza ka lopa. 

Kamhan intigmel di naiza iton. Minhinang di 
iza ka tanang kalasi na ihalas daw ihazep daw 
manokmanok. Kamhan in-ated naiza dizan ka 
amaama dazaw ngaranan naiza sirang tanan. 
20-24piro waray katabang angay ka amaama. 
Agon impakatorog iza na GINOONG Diyos. 
Pagpakatorog ka na amaama ingkawa na GINOONG 
Diyos ya isang bolos nga hisik na amaama. 

Pagkakamhan insirahan di naiza ya onod na 
amaama. Pagkakamhan ka pagkawa nahinang 
disab ya isa nga babazi. Pagkakamhan in-ated 
iza na GINOONG Diyos dizan ka amaama. 
Pagpakaimata ka na amaama minlaong iza nga 
wani di ya kanaong bekeg daw onod. Ngaranan o 
ini nga Babazi kay garing iza ka kanaong 
bekeg daw onod. Agon keteb koman ambelag ya 
amaama ka toong ginikanan kay antipon iza ka 
toong asawa. Namag-isa di siran. 

25Na, nangahobo di ya amaama daw ya toong 
asawa piro wara siran masipeg. 


Na, dizan ka mga ihazep nga inhinang na 

GINOONG Diyos ya halas ani ya labing 
bakak. Kamhan minlaong iza ka babazi nga 
matod, ey, daw insogo kamo na Diyos nga diri 
kamo magkaen ka bonga na tanang mga liwaan 
dizan ka tamnanan? 2Minsambag ya babazi nga 
makakaen kami ka bonga na mga liwaan dizan ka 
tamnanan. 3Kamhan minlaong ya Diyos nga ya 
liwaan dizan ka tenga na tamnanan diri gazed 
kamo magkaen ka bonga naiton. Kon sopaken 
mazo ini mapatay kamo. 

4kamhan minlaong ya halas nga diri kon 
tineed nga mapatay kamo! 5 Kay mahagdam ya 
Diyos nga kon komaen kamo ka bonga naiton nga 
liwaan makasinged kamo ka Diyos nga mahagdam 
kon ono ya madazaw daw ono ya maonga. 

6pagkakamhan ka na halas paglaong 
min-arani ya babazi ka liwaan nga imbaheg na 
Diyos. Pagpakakita ka naiza ka liwaan 

nagalaong iza nga madazaw kombeet ya bonga 
naini nga liwaan ka pagkaen. Madazaw isab ya 
pagselengan daw dakola koni ya kanaming 
kahagdamanan kon angkaen kami ka bonga. 
Pagkakamhan mingkawa iza ka bonga daw 
ingkaen naiza. Kamhan intagan naiza ya toong 
bana. 

7Pagkakaen ka niran ka bonga min-oswag 
matood ya kanirang nahagdaman. Mahagdam 
dazon siran nga hobo di sa baza siran agon 
mintahi dazon siran ka mga dahon. Impinapis 
niran ka kanirang hawak ya dahon. 

8pagkadelem ka na aldaw nabatian niran ya 
GINOONG Diyos nga nagapanawpanaw dizan ka 
tamnanan. Kamhan mintago sirang dowa dizan 
ka kaliwaenan. 9 Minhawag ya GINOONG Diyos ka 
amaama nga hain sa ko, ey? 10Minsambag ya 
amaama nga nakabati hao ka pag-azi mo kazina 
piro magakahaldek hao kay wara di ya bado 
nao. Agon magatago hao. 11 Nangotana ya Diyos 
nga sin-oy minlaong kanmo nga hobo sa kamo? 
Daw mingkaen ko ka bonga na liwaan nga 
imbaheg nao? 12Minsambag ya amaama nga ya 
babazi nga inhatag mo kanao ani nagapakaen 
kanao ka bonga na liwaan nga imbaheg mo 
kanami. 

l3Pagkakamhan minlaong ya GINOONG Diyos 
ka babazi nga min-ono sa ko? Minlaong ya 
babazi nga ya halas anisay mimbakak kanao. 
Agon mingkaen hao ka bonga nga imbaheg mo 
kanami. l4Kamhan minlaong ya GINOONG Diyos 
ka halas nga tenged kaini silotan ko. Dakola 

ya silot kanmo ka silot ka mga ibang mananap. 
Keteb ka pagkapatay mo domalhog ko ka lopa. 
151ko daw ya babazi magkontra kamo. Kamhan ya 
mga kaliwat mo daw ya mga kaliwat na babazi 
magkontra siran gihapon. Kamhan bonalan 
niran ya kanmong olo daw bangaen mo ya 
kanirang paa. 16 ya, pagkakamhan minlaong ya 
GINOONG Diyos ka babazi nga dakolaan gazed 
nao ya kasakit mo kon mamatit ko. Pag-anak mo 
dakola ya kasakit mo piro bisan dakola ya 
masakit mo ka pag-anak azakan mo ya kanmong 
bana kamhan iza ya magabeet kanmo. 

17 pagkakamhan minlaong ya GINOONG Diyos 
ka amaama nga nadalahig ko ka sala na asawa 
mo kay mingkaen ko ka bonga nga imbaheg nao. 
Agon gabaan nao ya lopa kay nadalahig ko ka 
sala na paris mo. 18 antobo ya mga kalasi na 
sagbet. Ya makaen mazo anikay itanem mo dizan 
ka lopa. Kon diri kamo magtanem diri kamo 
makakaen. 19Magpatoro iko ka holas ka 
tarabaho mo mintras nga bohi pen ko. Kay 
garing ko ka lopa daw magbalik ko ka lopa. 
20kamhan inngaranan ya babazi na toong bana 
nga si Iba. Kay iza ya ina ka tanan kataohan. 
Ya ngaran na amaama ani si Adan. 21 Kamhan 
intahian na GINOONG Diyos sirang dowa ka 
bado. Ya kindal na ihalas ani ya impantahi 
naiza. Kamhan imbadoan di sirang dowa naiza. 

22pagkakamhan minlaong ya GINOONG Diyos 
nga singed ya tao koman kanami kay mahagdam 
iza kon ono ya madazaw daw ono ya maonga. 
Basi angkawa iza isab ka bonga na liwaan nga 

makahatag ka kinabohi. Kon kanen naiza iton 
nga bonga mabohi iza kawanihen ka. 

23 gon sang imbogaw na GINOONG Diyos ya 
amaama daw ya babazi garing ka tamnanan dazaw 
antarabaho siran doro ka lopa nga ingaringan 
niran ka pagkatao. 24pagkakamhan dizan ka 
tamnanan imbetang na Diyos ya magbantazay 
nga taga langit daw ya linantip nga nagalaga 
daw nagabirikbirik dazaw diri makaarani ya 
tao ka liwaan nga makahatag ka kinabohi. 

